Video: Malaysia Airlines-vliegtuig stort neer in OekraïneSkermskoot uit die video ŉ Passasiersvliegtuig van Malaysia Airlines wat van Amsterdam na Kuala Lumpur onderweg was, het in die Oekraïne neergestort, waar pro-Russiese rebelle en regeringsmagte oorlog voer. Só berig nuusagentskappe in Rusland en die Oekraïne wat lugvaart- en veiligheidsbronne aanhaal. Sky News berig daar was 295 persone aan boord en die vliegtuig is moontlik afgeskiet. Die vliegtuig het in Donetsk van die radarskerm verdwyn en nooddiensspanne probeer die toneel bereik, het ŉ anonieme bron aan Interfax-Ukraine gesê. Malaysia Airlines het op hul amptelike Facebook– en Twitterprofiel bevestig hulle het kontak verloor met vlug MH17. Die lugredery sal na verwagting binnekort ’n verklaring vrystel. -SAPA-AFP http://youtu.be/JhUkqs9CQ0w